Mixologija
2024-09-06 14:00 (Europe/Paris) | mixologija-lent-factumevent-visit-maribor-slovenija-slovenia
Potopite se v svet miksologije na Lentu!

Povezava do originalnega članka

Balet pod zvezdami
2024-09-06 20:00 | Glavni trg, Maribor
Romeo in Julija
Balet pod zvezdami nastaja v koprodukciji Opere in Baleta Slovenskega narodnega gledališča Maribor, Narodnega doma Maribor, Društva EZL EK in Zavoda za turizem Maribor pod častnim pokroviteljstvom Mestne občine Maribor, ki želijo ob začetku nove gledališke sezone meščankam in meščanom podariti nepozabno umetniško doživetje.
Valentina Turcu, Sergej Prokofjev
Romeo in Julija
Rezervni termin: 7. september 2024

Povezava do originalnega članka

POPolne vinske zgodbe: Zaključek poletnih vinskih večerov z Vinom Valdhuber
2024-09-06 20:00 | Maribor center / Kulturna četrt Minoriti, Vojašniški trg 2a, 2000 Maribor
Vabljeni na osvežitev in “vinčkanje”! Se vidimo na Vinskem večeru v POP-UPu Hiše Najstarejše trte x Minoriti.

Povezava do originalnega članka

Princesa na zrnu graha 3+
2024-09-07 10:00 | Velika dvorana
Princesa na zrnu graha 3+

Po motivih H. C. Andersena / 40 min

Pravljice so stare kot svet in vedno znova mlade, kot smo mladi njihovi bralci, poslušalci ali gledalci. Spodobna in poštena pravljica mora imeti volka, dobro vilo, zmaja … ali pa vsaj princa in princeso.
Hans Christian Andersen je napisal táko, v kateri nastopa celo več princes. Na našem odru postanejo malo sodobnejše: kraljica si želi na počitnice, princ pa si noče izbrati princese in prevzeti prestola. Se bosta s princeso našla? Bo morebitna princesa sploh prava? Kaj je z zrnom graha v naši pravljici?
Odgovore na vsa ta vprašanja boste našli v naši predstavi.

Nakup kart

Povezava do originalnega članka

Unikatna beležka z Nino Holc
2024-09-07 10:00 - 13:00 | 7510cd2f-aa41-4a52-98b6-eb9bcebf7334
Udeleženci delavnice se bodo spoznali s tehniko ustvarjanja scrapbook, njenimi osnovnimi elementi in si izdelali unikatno beležko ali urnik.
Iz različnih barvnih papirjev, trakov, tekstur, štampiljk ter “washi” dekorativnega lepilnega traku si bodo okrasili torej beležko, šolski urnik ali pa fotografijo, ki jih spominja na prav poseben dogodek.
Pozor, pozor! Kompozicijsko in vsebinsko usklajevanje materialov lahko hitro navduši ter zasvoji in to v najboljšem možnem pozitivnem smislu! Zato smo prepričani, da se bodo v lasti udeležencev po hitrem postopku znašli čudovito okrašeni izdelki.
Kaj je ‘scrapbook’? To je izdelovanje in krašenje (foto) albumov, dnevnikov ali beležk z raznimi predmeti kot so vstopnice, odrezki, recepti in podobnimi malimi stvarmi, ki nas spominjajo na določen dogodek. Vse elemente vsebinsko in/ali barvno uskladimo in razvrstimo tako, da skupaj tvorijo celoto ter nam pripovedujejo zgodbo.

Povezava do originalnega članka

[Projekt] Medtem ko smo čakali
2024-09-07 11:00 - 18:00 | Kulturni inkubator
čakajoči sprehod v mariboru
FENT CUA / Medtem ko smo čakali
Sobota, 7. september 2024 // 11:00 in 18:00 // Kulturni inkubator
Projekt Fent cua / Medtem ko smo čakali prihaja na nekajdnevno rezidenco v Kulturni inkubator, ki v Mariboru deluje pod okriljem MKC Maribor. Rezidenco bosta avtorici sklenili z dvema brezplačnima sprehodoma, ki bosta odprta za javnost. Potekala bosta v soboto, 7. septembra, ob 11. in 18. uri.
Fent cua / Medtem ko smo čakali je projekt Urše Sekirnik in Jou Serra, ki navdih črpa iz različnih vidikov čakanja v vrsti in v središče raziskave postavlja izkušnjo občinstva. Umetnici sta leta 2020 pripravili participatorno predstavo in “Preživetveni paket za čakanje v vrsti”, nato pa je lani Urša Sekirnik razvila še Čakajoči sprehod. Septembra bo lokacije in situacije čakanja iskala na nekajdnevni rezidenci v Kulturnem inkubatorju v Mariboru, nato bo občinstvo povabila na sprehod po mestu in kontemplacijo o času kot priložnosti ali kot oviri.
Pod produkcijo projekta se je podpisalo društvo Emanat, rezidenco ob MKC Maribor soorganizirajo še Društvo za kulturno produkcijo in afirmacijo umetniških procesov NAGIB ter KUD Num.
Preden vas po sproščenem poletju zajame jesensko vračanje v šolo in službo, vas vabimo, da se za trenutek ustavite. Da z nami malo počakate. In se prepustite drugačnemu toku časa. Na vodenem čakajočem sprehodu vas po principu “lova na zaklad” povabimo, da se na poti preko različnih postaj prepustite pričakovanju neznanega, se (za spremembo) mirno postavite v vrsto, sedete, postojite, se sprehodite in se prepustite predlogom, ki vam želijo olajšati trenutke mučnega čakanja.
Udeležba je brezplačna. Za udeležbo na sprehodu vas prosimo, da s seboj prinesete slušalke, ki jih lahko povežete s svojim mobilnim telefonom.
Zaželjene so predhodne prijave: info@emanat.si.
Več o projektu: https://emanat.si/si/produkcija/joana-serra-forasté-in-ursa-sekirnik–fent-cua/

Povezava do originalnega članka

Mednarodni ulični kantavtorski festival
2024-09-07 11:00 - 23:00 | Maribor center / Dnevni program na Vetrinjski, Gosposki in Slovenski ulici v Mariboru, z večernim dogodkom v Vetrinjskem dvorcu.
Edinstven festival S. O. S. Maribor – Sound Of Streets, kjer se kantavtorji na ulici predstavijo z igranjem “na klobuk”.
Na jubilej smo povabili pet kantavtorjev, ki so na Mednarodnem kantavtorskem festivalu že nastopili. To so Peter Andrej, Tadej Vesenjak, Andrej Černelč, Anita Šunjić in Vedran Ivorek.
Imeli bomo tudi častnega gosta, pesnika in književnika Miodraga Jakšića iz Beograda, ki je tudi ustanovitelj Beograjskega festivala za kantavtorje.
DNEVNI PROGRAM
Štajerka
Vetrinjska ulica – Jurčičeva ulica, Maribor
PAT TERN (SLO)
od 11.00 – 11.25 ure
TADEJ VESENJAK (SLO)
od 11.45 – 12.10 ure
ANITA ŠUNJIĆ (BIH)
od 12.30 – 12.55 ure
Slovenka
Slovenska ulica – Tyrševa ulica, Maribor
TADEJ VESENJAK (SLO)
od 11.00 – 11.25 ure
ANITA ŠUNJIĆ (BIH)
od 11.45 – 12.10 ure
PAT TERN (SLO)
od 12.30 – 12.55 ure
Urarka
Ulica 10. oktobra – Gosposka ulica, Maribor
ANITA ŠUNJIĆ (BIH)
od 11.00 – 11.25 ure
PAT TERN (SLO)
od 11.45 – 12.10 ure
TADEJ VESENJAK (SLO)
od 12.30 – 12.55 ure
VEČERNI PROGRAM
SOBOTA, 7. SEPTEMBER 2024
20.00 – 23.00 VEČERNA PRIREDITEV
Lokacija: VETRINJC – BarCoda, Vetrinjska ul. 30, Maribor

20.30 – 20.55 Peter Andrej
21.10 – 21.35 Tadej Vesenjak
21.35 – 21.45 Miodrag Jakšić ob spremljavi Vedran Ivorek
21.50 – 22.15 Anita Šunjić
22.30 – 22.55 Pat Tern

Za več informacij vas vabimo na našo uradno spletno stran.

Povezava do originalnega članka

Kino pod zvezdami to soboto prvič na Skateparku Maribor
2024-09-07 20:00 | skatepark
Ob 20. uri si bomo ogledali kratek film režiserja Tomaža Praunseisa o razvoju mariborske rolkarske scene MARIBOR RETROSK8TIVA. Sledil bo udaren in predrzno smešen celovečerec KNEECAP o istoimenskem triu, ki je irski hip hop spremenil v orožje proti britanskemu imperiju in za samobitnost.

Društvo za razvoj filmske kulture, Maribor v sodelovanju z Mariborskim vodovodom iz skupine Javni holding Maribor, Filmskim tednom Evrope, Informacijsko točko Europe Direct Podravje, Zavodom PIP, Lutkovnim gledališčem Maribor in Spank Maribor prvič prinaša kino pod zvezdami na Skatepark Maribor. Športno središče, ki je postalo tudi pomembna točka srečevanja na desnem bregu Drave, bomo pretvorili v kino prizorišče z dvema tematsko povezanima filmoma. Vstopnine ni!

Prvi bo kratki dokumentarni film Tomaža Praunseisa Maribor Retrosk8tiva. Dokumentirana sled o zgodovini rolkanja v Mariboru sega vse do konca 80ih leta prejšnjega stoletja, ko se na Jakopičevi ulici naredijo prvi zavoji rolkarske scene v Mariboru. Rolkanje je postopoma vse intenzivneje sooblikovalo in utiralo družbene smernice mladih v mestu, ki so zapolnile do tedaj precej izpraznjen prostor osebne svobode, misli in izražanja. Vztrajnost, volja in predvsem ljubezen do življenja na rolki so botrovali nastanku največjega rolkarskega poligona v Sloveniji – mariborskega skateparka, ki je nastal z vnemo in predanostjo prav tistih, ko so rolkali med prvimi. Danes je park eno najvidnejših in uspešno delujočih središč športnega, kulturnega in medgeneracijskega povezovanja v Mariboru. To je zgodba o času in ljudeh, ki so vedeli, da je potrebno na koleščkih »stati inu obstati«. Dokumentarec je razvojna nadgradnja nove in stalne razstave »Sk8am, torej sem« v Muzeju narodne osvoboditve Maribor.

Irsko-britanski celovečerec Kneecap, režiserja Richa Peppiatta je zgodba o nastanku kultne istoimenske irske hip hop skupine. Poln severnoirske neposrednosti, predrznega humorja in prežet z upornostjo proti kolonialnemu britanskemu imperiju je pristen in zabaven portret trdoživega irskega delavskega razreda v Belfastu, ki z menjavo generacij spreminja tudi način borbe za svoj obstoj. Ko belfaški učitelj JJ spozna samooklicana »izmečka« Naoiseja in Liama Óga, se rodi hip-hop trio, kakršnega svet še ni videl. Skupina Kneecap, ki repa v svoji domači irščini, kmalu postane nepričakovana glasnica gibanja za državljanske pravice. Toda trojica se mora najprej spopasti s policijo, paravojaškimi silami in politiki, ki jih skušajo na vsak način utišati … Vsi trije v filmu, ki je med drugim prejel nagrado občinstva na festivalu Sundance, zaigrajo sami sebe, kar še dodatno podčrta avtentičnost filma.

Repki v Mariboru (Glasbena predstava za otroke in družine)
2024-09-08 11:00 - 12:00 | 7ee031b2-2634-4113-a71e-90c9bede9bac
Vabljeni na nepozabno zabavo, kjer si tradicionalna otroška poezija in rap podata roko in zaplešeta!

Povezava do originalnega članka

14. Zahvala polju
2024-09-08 14:00 | Okolica / Pred Muzejem zbirka Podeželja, Starošince 37A, 2326 Cirkovce
Vabljeni na že tradicionalno prireditev 14. Zahvala polju v Starošince pred Muzejem Zbirka podeželja s pestrim kulturnim programom, kulinariko, napihljivimi igrali in zabavo s skupino Pepi Krulet.
Vabljeni na že tradicionalno prireditev 14. Zahvala polju v Starošince pred Muzejem Zbirka podeželja v nedeljo, 8. septembra 2024, od 14. ure dalje.
Pričakal vas bo pester program:

razglasitev najlepše okrašenih vaških središč,
izbor naj jesenskega pridelka,
dobrote izpod rok malih kuharskih šefov,
kuhanje krompirjevega golaža,
pester kulturni program,
napihljiva igrala za otroke,
zabava s skupino Pepi Krulet.

Na prireditvi bo potekalo tudi TEKMOVANJE V KUHANJU “Bobovega golaža” po domače.
Zmagovalna ekipa prejme denarno nagrado v višini 80 eur, ostali sodelujoči prejmejo praktične nagrade. Ekipe se lahko prijavite do 6. 9. 2024 na elektronski naslov teja.emersic@gmail.com. Sodelujete pa lahko tudi v IZBORU NAJ JESENSKEGA PRIDELKA.
Vabljeni, da predstavite svoje pridelke, na katere ste letos še posebej ponosni.
Zbirane pridelkov bo potekalo med 13. in 15. uro pred Muzejem Zbirka podeželja v Starošincah. Razglasitev naj pridelka bo ob 17. uri.

Povezava do originalnega članka

Ustvarjalno nedeljsko popoldne v Kulturni četrti Židovska
2024-09-08 14:00 - 18:00 | Kulturna četrt Židovka
USTVARJALNO NEDELJSKO POPOLDNE V KULTURNI ČETRTI ŽIDOVSKA
Nedelja, 8. september 2024 // 14:00 // Kulturna četrt Židovska
Kulturna četrt Židovska, ki jo tvorijo Sinagoga Maribor, Galerija DLUM, Fotogalerija Stolp, GT22 ter Galerija Media Nox, ki deluje pod okriljem Mladinskega kulturnega centra Maribor, vabi na posebno nedeljsko druženje, polno kulture in druženja.
Druženje bo na Židovskem trgu potekalo v nedeljo, 8. septembra 2024, od 14. do 16. ure, kjer bo
udeležence navduševala mlada umetnica, študentka ALUO, Tara Rubinić, avtorica Mladih arkad, novega zunanjega razstavišča Kulturne četrti Židovske.
Vzdušje bodo popestrili mladi glasbeniki iz glasbene šole Muziklub pod mentorstvom Sebastijana Lukovnjaka, na voljo pa bo tudi nekaj za prigrizniti in osvežitev.
Med dogodki bodo vsa vrata galerij in institucij v Kulturni četrti Židovska na stežaj odprta, obisk vseh razstav je brezplačen. Ob tem spomnimo, da je Galerija Media Nox še do vključno septembra sicer odprta tudi vsako nedeljo od 10. do 18. ure, pri čemer ob 17. uri potekajo vodeni ogledi aktualne razstave v slovenskem in angleškem jeziku.
Vabljeni!

Povezava do originalnega članka

Sokijevih 130 bobnarjev
2024-09-08 17:00 - 19:00 | Maribor center / Glavni trg
Bobni bodo ponovno odmevali po Glavnem trgu!

Povezava do originalnega članka

[Kulturni inkubator] Razstava: Roka tako, roka tako
2024-09-10 18:00 - 20:00 | Kulturni inkubator
Razstava v razstavišču Kulturnega inkubatorja
ROKA TAKO, ROKA TAKO
Torek, 10. september 2024 // 18:00 // Kulturni inkubator
V torek, 10. septembra, bo ob 18. uri v razstavišču Kulturnega inkubatorja skupinska razstava Roka tako, roka tako, ki jo bo kurirala mlada umetnica Vita Tušek. Razstava bo na ogled do konca septembra 2024.
Roka tako, roka tako je skupinska razstava, ki pod kuratorstvom mlade umetnice Vite Tušek združuje vizualne predstavitve naših osnovnih orodij, ki jih vsakodnevno uporabljamo — predstavitve rok. Kuratorica je sodelujoče razstavljavce povabila, da fotografirajo svojo dominantno roko, pri čemer naj poudarijo dlan in hrbtno stran.
Projekt zajema raznolikost, intimnost in moč rok, s katerimi si (ali pa tudi ne) oblikujemo naš svet. Od hranjenja in čiščenja do dela in ustvarjanja roke so tihi pogon našega vsakdana.
– Vita Tušek, kuratorica razstave Roka tako, roka tako
O VITI TUŠEK
Vita Tušek (1998) je svojo študijsko pot začela s študijem vizualnih komunikacij (grafično oblikovanje) in svojo pot nadaljevala v študij fotografije Akademiji za likovno umetnost in oblikovanje v Ljubljani (ALUO). Poslužuje se različnih fotoaparatov – analognih, polaroidnih (instantnih) in digitalnih. Blizu so ji tudi različne tehnike tiskanja, zato kot medij izražanja pogosto uporablja zine, ki jih tiska doma na domačem tiskalniku. Rada ima kontrolo nad celotnim procesom – od vsebine do končnega izdelka.
Med drugim je njena razstava na ogled v galeriji Web Nox, ki je spletno razstavišče naše Galerije Media Nox. Tam se predstavlja z razstavo Nočeš videt? Poglej; na kateri so uvrščene tri serije/projekti – Ne vidim, poglej, Roge in mrtvi ptiči – ki pri gledalcu vzbudijo močno nelagodje. V projektu Ne vidim, poglej izhaja iz svoje slabovidnosti in želi izpostaviti kadriranje, ki ga povzročajo očala – torej megleno vidno polje in jasno. Idejo je želela aplicirati na arhivske fotografije, kjer je znova in znova naletela na spontane fotografije stopal.

Povezava do originalnega članka

Olimpijski jezik
2024-09-10 19:00 | Maribor center / Vetrinjski dvor, Vetrinjska ulica 30
Mariborski predizbor za državno prvenstvo v slamovski poeziji
Na literarnem dogodku v atriju Vetrinjskega dvora (Vetrinjc-BarCoda, Vetrinjska ulica 30, Maribor) bomo v torek, 10. septembra 2024, ob 19. uri gostili mariborski predizbor državnega prvenstva v slamovski poeziji, na katerem bomo dobili dva finalista, ki se bosta 19. oktobra 2024 na osmem državnem prvenstvu v slamovski poeziji v Mariboru potegovala za naziv državnega prvaka oz. prvakinje.
Dogodek organiziramo MKC Maribor – MKC Črka v sodelovanju z Bando ferdamano, Kud Codo in Narodnim domom Maribor – Vetrinjskim dvorom, s finančno podporo Mestne občine Maribor in Ministrstva za vzgojo in izobraževanje – Urada RS za mladino. Dogodek spada v sklop literarnih prireditev programa MKC Črka, ki jih sofinancira Javna agencija RS za knjigo.

Povezava do originalnega članka

Workshot: Vezi – otroška delavnica stop animacije z Asjo Trost
2024-09-11 00:00 | Lutkovnem gledališču Maribor Maribor
prijave do 11. 9. 2024
Workshot: Vezi – otroška delavnica stop animacije z Asjo Trost
Od 18. do 21. 9. 2024 bo v okviru Mednarodnega filmskega festivala StopTri potekala Otroška delavnica stop animacije z Asjo Trost. Na delavnici bomo v tehniki stop animacije ustvarile_i kratek animirani film, ki bo prikazan na zaključku festivala.

V uvodu delavnice bomo predstavili osnovni koncept transhumanizma in zbirali ideje o tem, kaj nam danes pomeni tehnologija. Hkrati bomo iskali odgovore na vprašanja kot so: kako se bomo v prihodnosti povezovali, na kakšen način bomo komunicirali, čutili in sklepali prijateljstva?
Osredotočali se bomo predvsem na kritične točke, ki jih bomo v praktičnem delu poskušali upodobiti v tehniki stop animacije. Za ustvarjanje bomo uporabljali odpadne elektronske naprave, rezervne dele, izrezke in naša telesa. Cilj delavnice je ustvariti kratek animiran film.

Skozi proces bomo analizirali uporabo opreme, ki jo za to potrebujemo, hkrati pa bomo vključili razmislek o naši odvisnosti od tehnologije. Iskali bomo tudi lastna stališča o tako imenovanem tehnološkem napredku, pri čemer bomo poudarjali izvor, pridobivanje in odpadke, ki jih trenutni sistem prinaša s seboj.

Delavnico bo vodila Asja Trost, njena asistentka bo Brina Fekonja. Delavnica je sestavljena iz štirih zaporednih srečanj, potekala bo v prostorih Lutkovnega gledališča Maribor, v Muzejski delavnici in muzeju lutk.

Termini srečanj:

sreda – petek (18. – 20. 9.) // 16.00 – 19.00

sobota (21. 9.) // 11.00 – 16.00

Delavnica je namenjena otrokom in mladim, starim med 8 in 15 let. Udeležba na delavnici je brezplačna, udeleženke_ci pa naj same_i poskrbio za malico. Število mest je omejeno, potrebne so predhodne prijave na brina@stoptrik.com. Prijave zbiramo do petka, 11. 9. 2024 oz. do zapolnitve 8 prostih mest.

Asja Trost

rojena leta 1990 v Ljubljani, je diplomirala iz digitalnega oblikovanja v Berlinu, kjer je tudi delovala do 2016, kasneje je magistrirala na Akademiji na umetnost v Novi Gorici pod mentorstvom Jasne Hribernik in Mihe Colnerja. V svojem magistskem delu se je ukvarjala s produkcijo sodobne umetnosti, s fokusom na institucionalizirano obliko umetnosti in aktivizem. V svojih delih uporablja kombinacijo analognih in digitalnih medijev, z animacijo, preslikavo in eksperimentalnim filmom pa predstavlja različne družbene situacije, ki vplivajo na vsakega izmed nas. Kot režiserka in animatorka je sodelovala pri Catican (2017), tHE mARRY jESUS gALAXY (2017), A Very Short Film (2018) in Thou Art Thyself (2020). Vsi filmi so bili prikazani na več slovenskih in mednarodnih festivalih (Festival Slovenskega Filma, Kino Otok, Animateka, StopTrik). Leta 2018 je bil tHE mARRY jESUS gALAXY, ki ga je ustvarjala skupaj s Mery Gobec, Sandro Jovanovsko in Ines Sambas izbran v sekcijo VAF New Talents na Češkem. Kot tretja asistentka režije je sodelovala pri celovečernem filmu Rudar (2017), pod režijo Hanne AW Slak, v vlogi asistentke videa in kot video umetnica je delovala v več gledališčih (Staatsoper Berlin, Maxim Gorki Theater, SNG NG). Animirala je več glasbenih videospotov in reklam, z video instalacijami je sodelovala pri več skupinskih razstavah. V 2018 je v Carinarnici v Novi Gorici pripravila prvo samostojno razstavo. Od 2016 deluje mednarodno, brez stalnega naslova in trenutno živi v Ljubljani.

Povezava do originalnega članka

Festival Maribor
2024-09-11 00:00 - 2024-09-21 00:00 | Maribor center / Maribor
Jesenski Festival Maribor je festival kakovostne klasične glasbe z vrhunskim naborom mednarodno uveljavljenih glasbenih umetnikov in poznavalskim izborom mladih talentov.

Umetniki
Festivalski program soustvarjajo različni glasbeniki in mednarodne zasedbe. Glasbeno izkušnjo Festivala Maribor bogatijo ne zgolj mojstri tradicije klasične glasbe, temveč tudi izjemni in odprti glasbeniki drugih glasbenih smernic. Ob tujih zvezdniških imenih tvorijo jedro glasbenega ustvarjanja na Festivalu Maribor priznani domači glasbeniki. Sodelujemo z Orkestrom Slovenske filharmonije, Simfoničnim orkestrom SNG Maribor, Komornim godalnim orkestrom Slovenske filharmonije in številnimi izjemnimi domačimi solisti.
Stalnica v programskem konceptu Festivala Maribor sta predstavitev in promocija mladih slovenskih umetnikov, za katere je koncertiranje ob boku velikanov klasične glasbe odlična izkušnja in popotnica za naprej.
Prizorišča
Koncerti se odvijajo v različnih mariborskih koncertnih dvoranah in na drugih manjših prizoriščih, polnih zgodovine in šarma, kot so zaradi odlične akustike cenjena secesijska dvorana Union, dvorana generala Maistra v Narodnem domu, Viteška dvorana in arkade Pokrajinskega muzeja Maribor, Velika dvorana ter Kazinska dvorana SNG Maribor ter notranji in zunanji prostori Vetrinjskega dvora. Glasbeniki so s spontanimi nastopi na prostem razveseljevali tudi že naključne mimoidoče poslušalce!

PROGRAM

Povezava do originalnega članka

Festival Maribor: Slovanski umami
2024-09-11 19:30 - 21:00 | Maribor center / Dvorana Ondine Otta Klasinc, SNG Maribor
FESTIVAL MARIBOR 2024
Otvoritveni koncert Festivala Maribor 2024. Max Schönherr, Wolfgang Amadeus Mozart, Antonín Dvořák Otvoritveni koncert Festivala Maribor 2024 odpira vrata v glasbeni svet, ki ga bo skozi festivalske koncerte pred nami razgrinjal Mate Bekavac. V koprodukciji s SNG Maribor.

Povezava do originalnega članka

Queer Hangout: Aseksualnost
2024-09-12 17:00 - 19:00 | Kulturni inkubator
Nismo vedno vse_i za seks. Nekatere_i celo zelo redko, ali pa sploh nikoli. Kakšen je pa tvoj odnos do spolnosti? Nisi prepričan_a? Pridi in nam povej, ali pa samo prisluhni na pogovorni skupini o aseksualnosti.
Na uvodnem srečanju bomo predstavile_i osnovne pojme in razbile_i nekaj mitov o tej tematiki. Vsa bitja in vprašanja so dobrodošla!
Družile_i se bomo v četrtek, 12. 9., med 17.00 in 19.00 uro, v Kulturnem inkubatorju.
Dogodek bo potekal v slovenščini in angleščini, na voljo pa bodo tudi prigrizki in pijača.
Vabljen_a!

Povezava do originalnega članka

Rosina šola delavskih pravic za mlade: Majda Hrženjak »O delu skrbstvenih delavk migrantk v Sloveniji«
2024-09-12 19:00 | Maribor center / OBRAT, Trg revolucije 9
10. 9. 2024 ob 11.00, OBRAT
Rosina šola delavskih pravic za mlade Majda Hrženjak: »O delu skrbstvenih delavk migrantk v Sloveniji«
V torek, 10. 9. 2024, te ob 11.00 vabimo v OBRAT – prostor umetnosti in participacije na drugi od štirih dogodkov v okviru Rosine šole delavskih pravic za mlade. Skozi predavanje sociologinje, raziskovalke politike in etike skrbi, spolov, neenakosti, trga dela in mladih, Majde Hrženjak bomo spoznavale_i delo in popložaj skrbstvenih delavk migrantk v Sloveniji.

Skrbstveno delo smo v zadnjih desetletjih v veliki meri prenesli prek trga na »druge«
ženske, pogosto revne in migrantke, ki to delo opravljajo bodisi v zasebnih gospodinjstvih bodisi v socialnovarstvenih storitvah. V Evropi skrbstvene delavke migrantke prihajajo na delo v zasebna gospodinjstva iz nekdanjih socialističnih držav v krožnih migracijah in iz Globalnega Juga po vzorcu globalnih verig skrbi. Družine jih najemajo, pogosto neformalno in v sivi ekonomiji, za skrb za otroke ali starejše 24 ur na dan 7 dni v tednu, velikokrat pa opravljajo tudi nevidno gospodinjsko delo. V
socialnovarstvenih storitvah (npr. v domovih za starejše) so migrantke zelo iskane, ker zaradi slabih delovnih pogojev primanjkuje domačega osebja. V Slovenijo oskrbovalke migrantke prihajajo večinoma iz držav nekdanje Jugoslavije, torej iz t.i. Tretjih držav, evropski migracijski režim pa jim postavlja številne ovire pri njihovi delovni mobilnosti.

Dr. Majda Hrženjak bo na podlagi raziskav predstavila situacijo skrbstvenih delavk migrantk v Sloveniji z vidika njihovih življenjskih in delovnih situacij s posebnim poudarkom na kršitvi delavskih pravic, transnacionalnem družinskem življenju ter presečiščih spolnih, razrednih in rasnih neenakosti.

Dr. Majda Hrženjak

je sociologinja, deluje kot znanstvena sodelavka na Mirovnem inštitutu, kjer vodi raziskovalne in akcijske projekte. Raziskovalno se osredotoča na študije spolov in socialne politike, zlasti na koncept skrbi v povezavi z družbenimi neenakostmi, državljanstvom, migracijami in feministično etiko skrbi.

Letošnji letnik Rosine šole delavskih pravic za mlade je del projekta »Z roko v roki«, ki ga sofinancira Ministrstvo za delo, družino, socialne zadeve in enake možnosti.

Povezava do originalnega članka

April Marmara v Vetrinjcu
2024-09-12 20:00 | Vetrinjc – BarCoda
Beatriz Diniz, znana kot kantavtorica April Marmara, živi ob reki Tejo v svojem rojstnem mestu v Lizboni, kar nedvomno vpliva na brezčasno pričevanje njene glasbe o minljivosti življenja. Njene ljudske pesmi prinašajo občutek miru in hkrati tihega nemira. Takšno dvoumnost najdemo v v osebi, ki pozorno opazuje minevanje časa, vendar nikakor ne sedi pasivno na njegovem robu. Pravzaprav jo je prav to pripeljalo do tega, da je napisala svoj drugi in najnovejši
album “Still Life”.
Novi album je globok potop v izolacijo, osamljenost, kakovost človeških odnosov ter odnos do narave in lastnega mesta na tem svetu. To je odločen korak korak naprej od prvenca “New Home” (2018), tako v duhovnem kot umetniškem smislu. “Still Life” je zbirka osmih skladb, napolnjenih s filmskimi zvočnimi pokrajinami in slikovitimi besedili. Med poslušanjem se znajdemo v mirnem transu, prilepljeni na hipnotične riffe kitare, v realnost nas občasno vrne le čudovita melodija violončela
ali klarineta. In seveda vedno nenavadna in edinstvena Beatriz Diniz.
Vstop je prost, prispevki za muzičarko dobrodošli.

Organizator: Vetrinjc – BarCoda

Povezava do originalnega članka

Koncert skupine MI2
2024-09-12 20:00 | Maribor center
Nepozaben večer pod starim hrastom z MI2
Vabimo vas na tretji akustnični koncert skupine Mi2, ki se bo odvil na čarobnem odru Lutkovnega gledališča v Minoritih. Obdani s starim hrastom in v družbi prijateljev boste lahko uživali v izbranem repertoaru najboljših akustičnih skladb.
Ne zamudite tega edinstvenega glasbenega doživetja!

Povezava do originalnega članka

Dokumentarni film Dženin, Dženin
2024-09-12 20:00 | Park KC Pekarna
12. 9. 2024 ob 20.00, park KC Pekarna
Dokumentarni film Dženin, Dženin
V četrtek, 12. 9. 2024, te ob 20.00 vabilo v park Kulturnega centra Pekarna na ogled dokumenarnega filma palestinskega režiserja Mohammeda Bakrija.

»Kje je Bog?“ se obupano sprašuje starejši moški, ko opazuje ruševine v palestinskem begunskem taborišču Dženin. Marca 2002 so izraelske enote vdrle v taborišče. Po večdnevnem boju je bil velik del taborišča zravnan z zemljo in ubitih ogromno ljudi. Film prikazuje, kako močno sta dolgotrajno zatiranje in teror vplivala na duševno stanje palestinskih prebivalk_cev Dženina. Med večino prebivalstva prevladujeta grenkoba in žalost. Mnogi so izgubili svoje bližnje ali pa še vedno iščejo žrtve in pohištvo med ruševinami.

Bakrijev dokumentarec priča o posledicah izraelskega ponovnega zavzetja in delnega rušenja begunskega naselja Dženin. V dokumentarcu slišimo pričevanja preživelih in pogosto pretresljiv prikaz palestinske skupnosti, ki se odziva na travmo. Zmagovalec mednarodnega filmskega festivala v Kartagini – najboljši film, 2002.

Po predstavitvi pa se ob 17.15 dobimo na Glavnem trgu od koder se s prostovoljkami_ci in Markom Peterlinom iz Inštituta za politike prostora (IPOP) sprehodimo po centru mesta. Na urbanem sprehodu bomo skupaj razmišljale_i predvsem o urejenosti centra mesta iz vidika prometa.

S projekcijo filma napovedujemo 14. edicijo festivala StopTrik, ki bo med drugim potekal v solidarnosti s palestinskim ljudstvom. Dogodek organiziramo v sodelovanju z Dokudoc in DRFK.

Povezava do originalnega članka

Mali modri in mali rumeni 3+
2024-09-13 17:00 | Velika dvorana
Leo Lionni / 40 min

Mali modri in mali rumeni sta najboljša prijatelja. Skupaj hodita v šolo in se igrata. Nekega dne se objameta in postaneta − zelena. Domov se vrneta drugačna in družini ju ne prepoznata. Mali modri in mali rumeni jočeta in jočeta … do prepoznavnosti. Predstava malim in velikim gledalcem skozi dinamično igro barv zastavlja veliko pomembnih vprašanj o sebi in drugih.
Leo Lionni je zaslovel s slikanico Little Blue and Little Yellow, ki je izšla leta 1959. Je prvi ilustrator, ki je za osnovno tehniko uporabil kolaž. Ob slovenski premieri je pri Miš založbi izšla tudi slikanica v slovenščini.
Predstava je primerna tudi za prvo in drugo triado OŠ

Nakup kart

Povezava do originalnega članka

MESTO NA PREPIHU ZGODOVINE
2024-09-13 17:00 | Maribor center / Trafika ob Glavnem mostu, Maribor
Sprehod v sodelovanju z Društvom Hiša!Začetna točka: Trafika ob Glavnem mostu, ob 17.00
Trajanje: 1 uro
Maribor, mesto ob reki Dravi, na skrajnem robu alpskega in prvih začetkih panonskega sveta, med Pohorjem, Kozjakom in Slovenskimi goricami, na meji slovanskega in germanskega, nemirno mesto, ki pod navidezno zaspano površino vedno brbota. Sem so prihajali in od tod odhajali, mesto spreminjali, se mnogi vanj zaljubljali, mu dali nekaj svojega, del njega pa v srcu ponesli v svet. Maribor, mesto, ki se zdi včasih po robovih nekoliko okrušeno, občasno zaspano, a nikoli sivo in dolgočasno, mesto, ki so ga izoblikovali takšni in drugačni vetrovi, nevihte in viharji stoletij. Maribor, mesto na prepihu zgodovine.
Udeležba je brezplačna.

Povezava do originalnega članka

7. Samorogov roadtrip
2024-09-13 17:00 - 2024-09-14 18:30 | MKC Maribor
7. SAMOROGOV ROADTRIP:
USTVARJALNI POTEP PO KVIROVSKIH TEMAH
13.-14. september 2024 // MKC Maribor
Maribor skozi rožnata očala, ki deluje v sklopu Mladinskega kulturnega centra Maribor (MKC Maribor), ponovno vabi na druženje na 7. Samorogov roadtrip, ki bo potekal v petek, 13., in soboto, 14. septembra 2024, v prostorih MKC Maribor.
Kaj bomo počele_i?
Letošnje srečanje bo ustvarjalno obarvano. V ekipo izvajalcev smo povabili mlade kvir umetnike, ki nas bodo popeljali v raziskovanje kvirovskih tem z besedami, čopiči in spretnimi prsti.
Samorogov roadtrip je priložnost, da v skupini mladih raziščeš tematike, ki so zate pomembne. Poudarek bo na izmenjavi osebnih vprašanj, mnenj in izkušenj. Med vikendom bo prav tako veliko časa za prosto druženje, spoznavanje novih ljudi in povezovanje.
Kdaj in kje se bomo družile_i?
Družile_i se bomo v petek in soboto, 13. in 14. septembra 2024 v prostorih MKC Maribor, Ob železnici 16, Maribor.
Zaželeno je, da si z nami celoten čas druženja, v kolikor pa zaradi objektivnih razlogov to ni možno, te prosimo, da to zabeležiš v prijavnici.

PROGRAM:

Petek, 13. september
17.00-18.30: Uvod v Samorogov roadtrip
18.30-19.00: Večerja
19.00-21.00: Kvačkanje in vezenje z Mag ter družabne igre
Sobota, 14. september
10.00-11.00: Skupni uvod v dan
11.00-13.30: Delavnica najdene poezije s Tomom Vebrom
13.30-15.00: Kosilo, družabne igre in druženje
15.00-17.30: Delavnica izraznega slikanja
17.30-18.30: Skupen zaključek druženja

Komu je druženje namenjeno?
Druženje je odprto za vse, mlade in malo manj mlade, ki se jih LGBTQIA+ tematika osebno dotika.
Za vse bo poskrbljeno!
Med programom bomo poskrbele_i za hrano, prigrizke, nočitev (za vse, ki bi ga potrebovali) in vse potrebne materiale. Predhodno umetniško znanje ni potrebno, delavnice imajo poudarek na skupnem ustvarjanju in druženju.
Cilj skupnega vikenda je ustvariti varno in sprejemajoče okolje, zato velja ničelna toleranca do kakršnekoli oblike nasilja ali sovražnega govora.

PRIJAVA

Prijave zbiramo do srede, 11. septembra 2024. Število mest je zaradi zagotavljanja varnega prostora in kvalitete dela omejeno; prijave bomo sprejemale_i do zapolnitve mest.
Vprašanja?
Za dodatne informacije se lahko na nas obrneš preko Facebook strani Maribor skozi rožnata očala, na našem Instagram profilu @maribor_pride ali s pomočjo elektronskega naslova doris.spurej@mkc.si.
Veselimo se tvoje prijave!

Povezava do originalnega članka

Ustvarjalne delavnice za mlade
2024-09-13 17:00 - 2024-10-04 16:00 | Kulturni inkubator
USTVARJALNE DELAVNICE ZA MLADE
Od 13. septembra do 4. oktobra 2024 // Kulturni inkubator
Mladinski kulturni center Maribor (MKC Maribor) v sodelovanju z Zavodom MARS Maribor vabi na ustvarjalne delavnice za mlade. Različne delavnice se bodo v Kulturnem inkubatorju zvrstile med 13. septembrom in 4. oktobrom 2024. Delavnice so brezplačne, so pa obvezne predhodne prijave na elektronski naslov info@marsmaribor.org.
SEZNAM DELAVNIC:

13. september @ 17:00-20:00: Mladi selektorji za mlado filmsko občinstvo
14. september @ 14:00-17:00: Snemanje zvoka in mešalna miza
14. september @ 17:00-20:00: Komuniciranje s publikami na primeru festivala ENIMATION
25. september @ 17:00-20:00: Videospot
27. september @ 16:00-19:00: Delavnica mozaika
4. oktober @ 16:00-19:00: Fraktalna risba kot metoda za spodbujanje ustvarjalnosti

Povezava do originalnega članka

10 let Intimnega odra
2024-09-13 19:00 | IntimniOder.GT22
Pregled slovenske odrske fotografije: 10 Let Intimnega odra
Hodnik.GT22
Skupinska razstava »Pregled slovenske odrske fotografije: 10 let Intimnega odra« obeležuje 10. obletnico prvega neinstitucionalnega odra v mestu Maribor in prikazuje izbor odrskih – gledaliških fotografij predstav, ki so nastale ali pa gostovale na Intimnem odru.
Trenutno sodelujoči Toni Soprano Meneglejte, Nada Žgank, Marcandrea, Miha Fras, Miha Sagadin, Gregor Salobir, Andrej Firm
Kuratorja Andrej Firm in sonda3

Janja Batič: Moje ilustrirano življenje
2024-09-13 19:00 - 2024-10-12 13:00 | Maribor center / artKIT, Glavni trg 14, Maribor
Odprtje razstave Moje ilustrirano življenje Janje Batič
Vljudno vabljeni na odprtje razstave Janje Batič Moje ilustrirano življenje, ki bo v petek, 13. septembra 2024, ob 19. uri v razstavišču artKIT.
Vizualni dnevnik Janje Batič je svojstvena umetnina, ki ga umetnica širi na različne ustvarjalne medije. Tako najdemo utrinke vsakdanjosti na digitalnih risbah, vezeninah, vzglavnikih in kot zadnji medij, ki se je pridružil, v prostorski postavitvi. Ustvarjamo, da lahko večkrat podoživimo življenje.
Prvič v trenutku, ko ga prvič živimo in zaznamo, in za nazaj, v zamiku drobcev časa, v katerem se podoživeti trenutek v spominu drugače usede v srce, a ga okusimo in podoživimo vendarle lahko večkrat. Med mestom, kjer smo, in mestom, kamor gremo, se nahaja opazovalčev prostor, ki je sam kreator in vir, saj življenje prihaja iz nas.

Povezava do originalnega članka

Festival Maribor: Trans - Danubia
2024-09-13 19:30 - 21:30 | Maribor center / Dvorana Union, Maribor
FESTIVAL MARIBOR 2024
Petkov festivalski večer se bo poklonil Panoniji in njenim glasbenim širjavam. Regije se bomo dotaknili počez in poželi nekaj glasbenih utrinkov ljudske glasbe, ki je očarala tudi mnoge skladatelje t. i. resne glasbe.
Dva koncerta večera, Danubia in Gitana, bosta nakazala skrajnosti transpanonskega v glasbi: prvič v »visoko destiliranem odmerku«, kot se je izrazil Mate Bekavac, drugič pa v pristni interpretaciji glasbe na Madžarskem živečih romskih virtuozov.

Kvartet Kelemen Mate Bekavac,
klarinet Béla Bartók,
Johannes Brahms

Povezava do originalnega članka

Slovenska transverzala – PREMIERA
2024-09-13 20:00 | IntimniOder.GT22
IntimiOder.GT22
Rok Kravanja se ni nikoli zahvalil Sloveniji, da se je rodil na njenih tleh. Do sedaj.
Avtor in igralec: Rok Kravanja
Izvedbena dramaturgija: Katarina Stegnar in Gregor Zorc
Produkcija: Via Negativa, Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka
